“O‘zbekneftgaz” MXK korxonalari tizim ichida mahsulot yetkazib berish bo‘yicha tabiiy gazni pirovard iste’molchiga sotishdan Respublika yo‘l jamg‘armasiga, budjetdan tashqari Pensiya jamg‘armasi va budjetdan tashqari Maktab ta’limi jamg‘armasiga majb

O‘zbekiston Respublikasining Soliq kodeksi va O‘zbekiston Respublikasi “Davlat soliq xizmati to‘g‘risida”gi Qonunining 7-moddasiga muvofiq O‘zbekiston Respublikasi Moliya vazirligi va Davlat soliq qo‘mitasi qaror qiladi:
 1. O‘zbekiston Respublikasi Moliya vazirligi va Davlat soliq qo‘mitasining 2010-yil 19-fevraldagi 14 va 2010-5-son “O‘zbekneftgaz” MXK korxonalari tizim ichida mahsulot yetkazib berish bo‘yicha tabiiy gazni pirovard iste’molchiga sotishdan Respublika yo‘l jamg‘armasiga, budjetdan tashqari Pensiya jamg‘armasi va budjetdan tashqari Maktab ta’limi jamg‘armasiga majburiy ajratmalar to‘lash tartibi haqidagi nizomni tasdiqlash to‘g‘risida”gi qaroriga (ro‘yxat raqami 2088, 2010-yil 19-mart) (O‘zbekiston Respublikasi qonun hujjatlari to‘plami, 2010-y., 12-son, 86-modda) ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. Qarorda:
 a) nomi va 1-banddagi “Respublika yo‘l jamg‘armasiga, budjetdan tashqari Pensiya jamg‘armasi va budjetdan tashqari Maktab ta’limi jamg‘armasiga” degan so‘zlar “davlat maqsadli jamg‘armalariga” degan so‘zlar bilan almashtirilsin;
 b) muqaddima quyidagi tahrirda bayon etilsin:
 “O‘zbekiston Respublikasi Soliq kodeksi, O‘zbekiston Respublikasi “Davlat soliq xizmati to‘g‘risida”gi Qonunining 7-moddasi, O‘zbekiston Respublikasi Prezidentining 2009-yil 22-dekabrdagi PQ–1245-son “O‘zbekiston Respublikasining 2010-yilgi asosiy makroiqtisodiy ko‘rsatkichlari va Davlat budjeti parametrlari to‘g‘risida”gi qaroriga muvofiq O‘zbekiston Respublikasi Moliya vazirligi va Davlat soliq qo‘mitasi qaror qiladi:”.
 2. Nizomda:
 a) nomi, 5 va 6-bandlardagi “Respublika yo‘l jamg‘armasiga, budjetdan tashqari Pensiya jamg‘armasi va budjetdan tashqari Maktab ta’limi jamg‘armasiga” degan so‘zlar “davlat maqsadli jamg‘armalariga” degan so‘zlar bilan almashtirilsin;
 b) muqaddima quyidagi tahrirda bayon etilsin:
 “Ushbu Nizom O‘zbekiston Respublikasi Soliq kodeksi, O‘zbekiston Respublikasi “Davlat soliq xizmati to‘g‘risida”gi Qonunining 7-moddasi, O‘zbekiston Respublikasi Prezidentining 2009-yil 22-dekabrdagi PQ–1245-son “O‘zbekiston Respublikasining 2010-yilgi asosiy makroiqtisodiy ko‘rsatkichlari va Davlat budjeti parametrlari to‘g‘risida”gi qaroriga muvofiq “O‘zbekneftgaz” MXK korxonalari tizim ichida mahsulot yetkazib berish bo‘yicha tabiiy gazni pirovard iste’molchiga sotishdan davlat maqsadli jamg‘armalariga majburiy ajratmalar to‘lash tartibini belgilaydi.”;
 v) 1-band quyidagi tahrirda bayon etilsin:
 “1. O‘zbekiston Respublikasi Prezidentining 2009-yil 22-dekabrdagi PQ-1245-son “O‘zbekiston Respublikasining 2010-yilgi asosiy makroiqtisodiy ko‘rsatkichlari va Davlat budjeti parametrlari to‘g‘risida”gi qarorining 5-bandiga muvofiq 2010-yil 1-yanvardan boshlab “O‘zbekneftgaz” MXK korxonalari uchun tizim ichida mahsulot yetkazib berish bo‘yicha tabiiy gazni pirovard iste’molchiga sotishdan davlat maqsadli jamg‘armalariga majburiy ajratmalar to‘lash tartibi joriy etilgan.”.
 g) ilova mazkur o‘zgartirishlarning ilovasiga muvofiq tahrirda bayon etilsin.
 3. Mazkur o‘zgartirishlar “O‘zbekneftgaz” MXK bilan kelishilgan.
 1. “Muborakneftgaz” MChJ
 2. “Sho‘rtanneftgaz” MChJ
 3. “Gazlineftgazqazibchiqarish” MChJ
 4. “Ustyurtgaz” MChJ
 5. “Andijonneft” AJ
 6. “Gissarneftgaz” MChJ* 
 7. “Ko‘kdumaloqgaz” MChJ* 
 8. “Muborak gazni qayta ishlash zavodi” MChJ
 9. “Sho‘rtan gaz kimyo majmuasi” MChJ
 10. “O‘ztransgaz” AK
 11. “Uz-Kor Gas Chemical” MChJ QK